TRADICIJA DUGA 15 GODINA: Organizovano još jedno “Plesno veče” kluba “Shadows”

Klub “Shadows” već 15 godina pravi jedinstven event u našem gradu, koji nosi simboličan naziv “Plesno veče”.

Ove nedjelje u saradnji sa Gradskom kafanom, klub “Shadows” upriličio je za sve Zeničane još jednu nezaboravnu noć plesa.

Salsa Cuban, Bachata, Kizomba, Salsaton i Rueda De Casino, samo su neke od vrsta na plesnom repertoaru uz koje su uživali kako članovi kluba “Shadows”, tako i članovi svih starosnih kategorija.

Gosti iz Sarajeva, Beograda i Tuzle uživali su u sjajnoj plesnoj noći.

“Zadovoljan sam i reakcijom velikog broja ljudi koji su ispunili baštu ovog objekta i imali su samo riječi hvale”, kazao je rukovodilac kluba Semir Šerić Šera.